**SEKRETARIJAT ZA KULTURU I SEKRETARIJAT ZA SOCIJALNO STARANJE GLAVNOG GRADA PODGORICA RASPISUJU LIKOVNI KONKURS NA TEMU “JEDAN SVIJET – JEDNA BUDUĆNOST”**

Sekretarijat za kulturu i Sekretarijat za socijalno staranje Glavnog grada Podgorica raspisuju likovni konkurs na temu “Jedan svijet – jedna budućnost” (One World – One Future). Konkurs će biti otvoren do 10. septembra, a namijenjen je mladim likovnim stvaraocima uzrasta do 17 godina. Najboljih deset radova koje će selektirati stručna komisija biće sastavni dio 7. UWEE međunarodne umjetničke izložbe u Luvru (The 7th UWEE International Art Exhibition At LUV) koja se organizuje u izložbenom prostoru Carrousel de Louvre Art Zone (Pariz, Francuska), a istovremeno će biti trajno izloženi na onlajn digitalnoj izložbenoj platformi.

Radovi moraju biti u okvirima dimenzija A3 formata (297x420mm), u sljedećim tehnikama: akvarel, gvaš, lavirani tuš, krejon, uljana tehnika, kao i u formama crteža, stripa i fotografskih radova. Svi radovi moraju sadržati informaciju o imenu i prezimenu autora, godinama starosti, državljanstvu, nazivu rada, instituciji koja preporučuje rad (ukoliko postoji) i mentoru (ukoliko postoji).

UWEE međunarodnu umjetničku izložbu u Luvru, organizuje UWEE grupa u partnerstvu sa brojnim državama i društveno odgovornim kompanijama. Tokom prethodnih šest godina kontinuirano je podržavana od niza organizacionih jedinica Ujedinjenih nacija. Preko 20.000 umjetničkih djela iz više od 80 zemalja predstvaljeno je posredstvom ovog projekta. Cilj izložbe je brisanje geografskih granica,omogućavanje učešća na ravnopravnoj osnovi u procesu umjetničkog stvaranja što većem broju ljudi i širenje uzvišene ideje mira i zajedničkog napretka.

Radove za Konkurs moguće je dostaviti na adresu: Sekretarijat za socijalno staranje, kancelarija br. 4, Ulica Vuka Karadžića br. 16, 81000 Podgorica, zaključno sa 10. septembrom.

PR SLUŽBA SEKRETARIJATA ZA KULTURU GLAVNOG GRADA PODGORICA

E-mail: pgkultura@gmail.com; prkultura@podgorica.me; sekretarijatzakulturu@podgorica.me

Telefon: 020/225-144;225-166

Adresa: Marka Miljanova 4, Podgorica